

**MUHU VALLAVALITSUS**

**Transpordiamet**  
info@transpordiamet.ee 07.09.2023 nr 7-6/937

**Detailplaneeringu esitamine arvamuse avaldamiseks**

Lähtudes planeerimisseaduse § 133 lg 1 esitame Teile arvamuse avaldamiseks Kuivastu küla Merevälja katastriüksuse detailplaneeringu.

Kuivastu küla Merevälja katastriüksuse detailplaneering algatati Muhu Vallavolikogu 15.03.2023. a. otsusega nr 94. Planeeringuala hõlmab Merevälja katastriüksust (47801:008:0147). Tulenevalt vajadusest parendada krundi juurdepääsuteed, haaratakse detailplaneeringualasse ka Mere katastriüksus (47801:008:0421) juurdepääsutee ulatuses. Planeeringuala suurus on ca 1,89 ha.

Detailplaneeringu eesmärgiks on suvila ja abihoone rajamine ning ehituskeeluvööndi vähendamine kavandatud tegevuse võimaldamiseks. Tulenevalt ehituskeeluvööndi vähendamisest on tegemist üldplaneeringut muutva detailplaneeringuga.

Merevälja kinnistu on hetkel hoonestamata. Kinnistule on kavandatud kahe kuni 60 m2 ehitusaluse pinnaga hoone rajamine. Juurdepääsu tagamiseks kinnistule on kavandatud parendada Mere kinnistul paiknevat olemasolevat teed ning rajada Merevälja kinnistule uus juurdepääsutee. Ehituskeeluvööndit soovitakse vähendada Merevälja katastriüksusel hoonestusala ja juurdepääsutee ulatuses.

Detailplaneeringuala jääb osaliselt Muhu valla üldplaneeringuga reserveeritud sillatrassi koridori alale. Reserveeritud alale ei ole detailplaneeringuga tegevusi kavandatud.

Detailplaneeringu materjalid on lisatud kirjale.

Lugupidamisega

*/allkirjastatud digitaalselt/*

Pille Tamm   
maa- ja planeeringuspetsialist   
4530680, maa@muhu.ee